શીર્ષક: BBCના રિપોર્ટ બાદ સગીરા પર બળાત્કારના આરોપીની ધરપકડ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ કેસ અંગે બીબીસીએ 19 જૂનના રોજ બળાત્કાર પીડિત સગીરા પર એક અહેવાલ પ્રકાશિત કર્યો હતો, જે બે વર્ષથી ન્યાયની રાહ જોઈ રહી હતી.

વાત એવી છે કે ગામના જ એક 55 વર્ષના આધેડે પીડિતા પર વારંવાર બળાત્કાર ગુજાર્યો હતો. ત્યારબાદ પીડિતા મા બની પરંતુ આરોપી વિરુદ્ધ કોઈ કાર્યવાહી થઈ નહોતી.

શું છે સમગ્ર કહાણી

દિલ્હીથી 680 કિલોમીટર દૂર ઉત્તર પ્રદેશના બહરાઇચ જિલ્લાના એક ગામમાં એક સગીરા પર બળાત્કાર થયા બાદ તે મા બની હતી. આ ઘટનાને લગભગ દોઢ વર્ષ જેટલો સમય વીતી ચૂક્યો હતો છતાં ન્યાય મળ્યો નહતો.

વાત વર્ષ 2016ની છે જ્યારે આ બાળકીનું પેટ બહાર દેખાવા લાગતા પાડોશની મહિલાઓને તપાસ કરી તો માલૂમ પડ્યું હતું કે બાળકીના પેટમાં એક બળાત્કારીનું બાળક છે.

બળાત્કારનો આરોપ ગામના જ 55 વર્ષના એક વ્યક્તિ પર લાગ્યો જેના પર વિશ્વાસ મૂકીને બાળકીના પિતાએ તેને લખનઉ મોકલી હતી.  

'ચાકૂની અણીએ બળાત્કાર'

પિતા અને બાળકી બંને અભણ છે. તેની માતાનું મૃત્યુ થઈ ચૂક્યું છે. ગરીબી રેખા હેઠળ જીવતા આ પરિવારની ઓળખ માત્ર અનુસૂચિત જાતિ તરીકે છે.

મોટી દીકરીનું લગ્ન તો પિતાએ માંડમાંડ કરી દીધું પરંતુ આ બાળકીના લગ્ન અંગે પિતા ચિંતિત હતા. 

આરોપીએ બાળકીના પિતાને કહ્યું હતું કે લખનઉમાં ગરીબ બાળકીઓનાં લગ્ન માટે સરકાર આર્થિક મદદ કરે છે. એટલા માટે તેને મારી સાથે મોકલી દે જેથી થોડી મદદ મળી જાય.

તમે આ વાંચ્યું કે નહીં?

પિતાએ કહ્યું હતું, "મદદ તો દૂર, તેણે મારી દીકરી સાથે લખનઉમાં ચાકૂની અણીએ બળાત્કાર કર્યો. નાનપરા (બહરાઇચનો એક પ્રદેશ)માં ફરી બળાત્કાર કર્યો. એટલું જ નહીં ઘરે પરત ફરતી વખતે પણ તેની સાથે આવું જ કર્યું."

ઘરે આવીને તો તેણે ડરને કારણે કંઈ ના કહ્યું, પરંતુ છ મહિના બાદ કહાણી બહાર આવતા પીડિતાના પિતાએ 24 જૂન 2016ના રોજ પોલીસ ફરિયાદ કરી.

કાયદામાં એવી વ્યવસ્થા છે કે જો કોઈ અનુસૂચિત જાતિના વ્યક્તિ સાથે અપરાધ કરે, તો તેને આગોતરા જામીન નથી મળી શકતા. ધરપકડ બાદ આરોપીને જામીન આપવા કે નહીં તે કૉર્ટ નક્કી કરે છે. 

પરંતુ બે વર્ષ બાદ પણ આ કેસમાં ના કોઈ ધરપકડ થઈ હતી, ના તો પીડિતાને વળતર મળ્યું હતું. આ દરમિયાન સગીરાએ બાળકને પણ જન્મ આપ્યો. 

આર્થિક રીતે કંગાળ પરિવારને માથે નવજાત બાળકની પણ જવાબદારી આવી. મામલો એ વાત પર ગૂંચવાયો હતો કે જો બાળકનું ડીએનએ આરોપીના ડીએનએ સાથે મળે તો કાર્યવાહી થશે.

સિસ્ટમ કેટલી કારગર?

બળાત્કાર માટે સિસ્ટમમાં કડક કાયદો, દિશા-નિર્દેશ અને ન્યાયી સંસ્થાઓ...